SELETUSKIRI
Narva Linnavolikogu määruse 
„Narva linna põhimäärus“ eelnõu juurde
1. Sissejuhatus
1.1. Senikehtiv Narva linna põhimäärus on vastu võetud Narva Linnavolikogu  29.06.2000 määrusega nr 36. Seda on muudetud kuuel korral, sealjuures viimati 27.12.2006. Senikehtiva põhimääruse olulisemaks puuduseks on selle mittevastavus õigusakti ülesehituse normitehnilistele nõuetele (näiteks kehtiv põhimäärus ei koosne paragrahvidest vaid punktidest). Kohaliku omavalitsuse korralduse seadust (vastu võetud 02.06.1993) on pärast Narva linna põhimääruse viimast muutmist muudetud 28 korral. 
1.2.Uue valla põhimääruse koostamise eesmärk on ajakohastada põhimääruse regulatsiooni ja viia see kooskõlla kehtiva seadusandlusega ja normitehnika nõuetega.
1.3. KOKS-i § 8 lg 1 kohaselt peab põhimäärus sisaldama järgmisi norme:
1. volikogu esimehe ja aseesimehe või aseesimeeste valimise kord, volikogu komisjonide moodustamise kord, õigused ja kohustused ning volikogu komisjonide esimeeste ja aseesimeeste valimise kord;
1. valitsuse moodustamise kord, linnapea valimise kord, linnavalitsuse pädevuse;
1. linna sümbolid ja nende kasutamise kord;
1. linna ametiasutuste moodustamise kord;
1. linna arengukava, eelarvestrateegia ja eelarve koostamise ja muutmise ning finantsjuhtimise üldised põhimõtted;
1. valla õigusaktide vastuvõtmise, avalikustamise ja jõustumise täpsem kord.
KOKS § 8 lg 2 sätestab, et põhimäärus kehtestatakse volikogu määrusega ning see võib sisaldada lisaks käesoleva paragrahvi 1. lõikes sätestatule ka muid linna tegevust reguleerivaid sätteid.
1.4.  Põhimääruse  kinnitamine  on  volikogu  ainupädevusse  kuuluv  küsimus  (KOKS § 22 lg 1 p 9).   Põhimääruse  kinnitamiseks  on  vajalik volikogu koosseisu häälteenamus (KOKS § 45 lg 5 ).
2. Põhimääruse eelnõu sisu 
Põhimääruse eelnõu koosneb 10 peatükist ja  51 paragrahvist:
1. ptk Üldsätted (§ 1-11)
Üldsätete all on eelnõus  ära toodud kohaliku omavalitsuse korralduse seaduse §-ga 8 sätestatud  linna põhimäärusega linna tegevust reguleerivate sätete ulatus (§ 1). Lisaks on üldsätetes toodu Narva linna kohaliku omavalitsuse mõiste (§ 2), Narva kohaliku omavalitsuse põhimõtted ja õiguslikud alused (§-d 3 ja 4). §-des 5 ja 6 on sätestatud Narva linna omavalitsusorganid ja nende suhted riigiorganitega ja teiste kohalike omavalitsusüksustega. §-s 7 on kirjeldatud Narva linna sümboleid ja sätestatud nende kasutamise kord (vastavalt KOKS § 8 lg1 p-le 3 peab see olema põhimäärusega sätestatud),   § 8  sätestab Narva linna aukodaniku nimetuse ja muude linna poolt omistatavate autasude  andmise. § 9 sätestab, et  asjaajamise keeleks Narva linna omavalitsusorganites ja ametiasutuses on eesti keel ning, et võõrkeelte, sealhulgas vähemusrahvuste keelte kasutamise kohalikus omavalitsuses sätestab keeleseadus. §-s 10 on toodud Narva linna piiride kirjeldus. § 11 selgitab Narva elaniku mõiste tähendust; 
2. ptk  Linnavolikogu (§ 12-24)
[bookmark: _GoBack]§-s 13 sätestatakse linnavolikogu moodustamine. Linnavolikogu liikme tegevuse alused õigused  ja kohustused on sätestatud § 14. Lisaks on §-s 15 sätestatud linnavolikogu liikme ja linnavolikogu fraktsiooni liikme arupärimiste esitamise ja sellele vastamise regulatsioon. § 16 on volikogu pädevuse määratlemisel viidatud seadusele. §-des 17 kuni 24 on sätestatud volikogu esimehe ja aseesimehe või aseesimeeste valimise kord, volikogu komisjonide moodustamise kord, õigused ja kohustused ning volikogu komisjonide esimeeste ja aseesimeeste valimise kord (sealjuures § 20 lg 4 sätestab, et  linnavolikogu töö toimub vastavalt linnavolikogu poolt kehtestatud töökorrale, milline tuleks eraldi kehtestada ) ;
3. ptk Linnavalitsus (§ 25-31)
§-s 25 on sätestatud linnavalitsuse pädevus,                                                                                § 26 sätestab linnapea valimise korra,                                                                                         § 27 sätestab linnapea pädevuse ja linnapea asendamise korra,                                                   § 28 on sätestatud linnavalitsuse koosseis, tema moodustamise kord ja volituste tähtaeg,         § 29 sätestab linnavalitsuse töökorra, kusjuures  lõikega 6 määratakse, et linnavalitsuse istungi ettevalmistamise ja küsimuste esitamise üksikasjalik kord määratakse linnavalitsuse töökorraga, mis kehtestatakse linnavalitsuse määrusega,                                                            § 30 sätestab linnavalitsuse komisjonide moodustamise korra ja tegutsemise alused,                § 31 sätestab isikute ringi, kes võib olla linnasekretär, linnsekretäri ülesanded ja tema asendamise korra;    
4. ptk Õigusaktid (§ 32-35)
§ 32 sätestab, milliseid õigusakte võtab vastu volikogu ja milliseid linnavalitus, ning milline on nende ruumiline kehtivus,                                                                                                       § 33 sätestab isikute ringi, kellel on õigus algatada linnavolikogu ja –valitsuse õigusakte,         § 34 sätestab linna õigusaktidele esitatavad nõuded normitehnikale (linnavolikogu ja linnavalitsuse määruse eelnõule kohaldatakse Vabariigi Valitsuse poolt Vabariigi Valitsuse ja ministri määruse eelnõu kohta kehtestatud normitehnilisi nõudeid erisustega, mis tulenevad kohaliku omavalitsusüksuse õiguslikust seisundist), samuti nõuded nende vormistamisele ja avalikustamisele,                                                                                                                           § 35 määrab, et  Narva õigusaktide täitmise kontrolli teostavad linnavolikogu ja -valitsus seaduses, käesolevas põhimääruses, linnavolikogu ja -valitsuse töökorras sätestatud korras; 
5. ptk Linna arengkava ja eelarve (§ 36- 37)                             
§ 36 sätestab linna arengukava ja eelarvestrateegia koostamise ja muutmise üldpõhimõtted sealjuures määrab, et linnavolikogu kehtestab eraldi määrusega arengukava ja eelarvestrateegia koostamise korra,                                                                                             § 37 on viidatud, et kohaliku omavalitsuse üksuse eelarve koostamise, vastuvõtmise, muutmise, täitmise ja avalikustamise ning aruandluse nõuded sätestatakse kohaliku omavalitsuse üksuse finantsjuhtimise seaduses ja on  loetletud olulisemad eelarve koostamise põhimõtted ;
6. pkt Linnavara (§ 38-40) 
§ 38 on toodud linnavara mõiste ja määratakse, et linnavara valitsemise, kasutamise ja käsutamise kord sätestatakse linnavolikogu määrusega,                                                             § 39 sätestab linna majandustegevuse ja osalemise juriidilistes isikutes, määrates, et linn võib teenuste osutamiseks asutada linna ametiasutuse hallatavaid asutusi, mis ei ole juriidilised isikud, võib olla osanik või aktsionär äriühingus, samuti asutada sihtasutusi ja olla mittetulundusühingu liige, arvestades kohaliku omavalitsuse üksuse finantsjuhtimise seaduses esitatud tingimusi,                                                                                                                        § 40 sätestab linna õigused maksude ja koormiste kehtestamisel;
7. ptk  Linna asutused ja avalik teenistus (§ 41-46)
§ 41 kuni 43 sätestab linnasutuste mõiste, nende moodustamise korra,                                              § 44 sätestab linna avaliku teenistuse mõiste,                                                                                 § 45 sätestab volikogu poolt valitud ja ametisse nimetatud isikute sotsiaalsed garantiid,                                                                                       § 46 sätestab linna ametiasutuste teenistujate sotsiaalsed garantiid ;
8. ptk Välissidemed ja koostöö omavalitsusüksustega (§ 47- 48) 
§-d 47 ja 48 sätestavad linna välissuhete ja regionaalsel tasandil tehtava koostöö alused;
9. ptk Põhimääruse kinnitamine, muutmine, kehtetuks tunnistamine ( § 49);
§ 49 sätestab, et põhimääruse kinnitab ja teeb selles muudatusi linnavolikogu.  Põhimääruse kinnitamiseks või selles muudatuste tegemiseks peab volikogu läbi viima vähemalt kaks lugemist, v.a. juhul, kui muudatus tuleneb seadusest. Põhimääruse kinnitamine, muutmine ja kehtetuks tunnistamine otsustatakse volikogu koosseisu häälteenamusega. 

10. ptk  Rakendussätted (§ 50-51). 
§-ga 50 tunnistatakse kehtetuks seni kehtiv põhimäärus,                                                            §-ga 51 sätestatakse  määruse  jõustumine seaduses sätestatud korras. 
3. Mõjud
Linnavalitsus on seisukohal, et põhimääruse uus eelnõu on koostatud selliselt, et selle vastuvõtmine ei tingi volikogu ega linnavalitsuse senise töö ümberkorraldamist. 
Põhimääruse rakendamine ei too kaasa endaga täiendavaid kulusid. 
